[{"text_idx": "#000004", "text": "Larunbat arratsaldean Oizen jokatutako laxoa partiduan, Errekak 9 eta 7 irabazi zuen. Horrela, Errekak desafioko lehen 2 puntuak berenganatu zituen. Baztandarrak puntu bakarrarekin konformatu beharko ziren."}, {"text_idx": "#000005", "text": "Igandean, aldiz, Laxoa Motza eta Paxakako partidak jokatuko ziren Labaien eta Erratzun. Labaienen, goizean aritzekoa zen partidua arratsaldera pasa zen aurreko gauean egindako euria dela eta, plaza bustirik zegoelako. Arratsaldean arazorik gabe jokatu zuten partida eta oraingoan, baztandarrak izan ziren nagusi. Berriro ere markagailu justu batekin, 6 \u2013 9. Oraingoan puntuazioa alderantzizkoa izan zen, Baztanek 2 eta Errekak 1."}, {"text_idx": "#000007", "text": "Beraz, desafioko lehen jardunaldiko partidak eta gero, Baztan aurretik doa 5 \u2013 4ko markagailuarekin. Heldu den asteburuan bueltako partidak jokatuko dira Legasa, Irurita eta Arizkunen. Seguru Errekakoek buelta eman nahi diotela."}]